באחד בשבת, עשרים יום לחודש תמוז שנת חמשת אלפים ושבע מאות ושמונים לבריאת עולם בלוח השנה העברי, המקביל לתאריך השנים עשר ביולי שנת אלפיים ועשרים, למנין שאנו מונים כאן, בעיר סונומה שבמדינת קליפורניה, החתן, גיבור יוחנן כהן, בן מלכה ומיכאל כהן, אמר לכלה, רחל אליזבת וויטום, בת אורה וקרייג וויטום, ”הינך מקודשת לי כדת משה וישראל“, כך שתהיי לי חברה ובת זוג אהובה, ואני אעבוד למענך, אתמוך בך ואכבד אותך באמת ובאמונה. מתחייב אני לתת לך מזונותייך, וכסותיך וכל צרכיך, ואדאג לבריאותך ולשלומך. אהיה לך בן זוג הן פיזית והן רוחנית.

והכלה, רחל אליזבת וויטום, בת אורה וקרייג וויטום, אמרה לחתן, גיבור יוחנן כהן, בן מלכה ומיכאל כהן, ”הינך מקודש לי כדת משה וישראל“,כך שתהיה לי חבר ובן זוג אהוב, ואני אעבוד למענך, אתמוך בך ואכבד אותך באמת ובאמונה. מתחייבת אני לתת לך מזונותיך, וכסותיך וכל צרכיך, ואדאג לבריאותך ולשלומך. אהיה לך בת זוג הן פיזית והן רוחנית.

הכלה והחתן קיבלו על עצמם להמשיך את פעילותם לצמיחה אישית ורוחנית במטרה להעמיק את הקשר שלהם זה לזו, לדרכים הייחודיות לכל אחד מהם, ולכל היצורים החיים. הם ישאפו להיות נוכחים האחד למען השנייה בחיי היומיום, לשמוח זה עבור זו ברגעי האושר, ולדאוג זה לזו ברגעי העצב. בעתות של כעס וחוסר הסכמה, הם ישאפו לזכור סבלנות ואמפתיה, להעריך פשרה, ולהיות סלחניים האחד עם השנייה. הם ימשיכו בבניית בית פתוח ומקבל, יחגגו את הקשר שלהם לקהילה ולעולם הטבע, ויתמכו בנזקקים.

החתן והכלה קיבלו על עצמם שכל הרכוש שכל אחד מהם מביא עימו לנישואים יהיה רכוש שניהם. ואם תגיע עת שבה אחד מהם או שניהם ירצו לפרק את נישואיהם, הם ייפרדו ויחלקו ביניהם את כל רכושם בהגינות.

עד \_\_\_\_\_\_\_\_\_\_\_

עד \_\_\_\_\_\_\_\_\_\_\_

הרב \_\_\_\_\_\_\_\_\_\_\_

הכלה \_\_\_\_\_\_\_\_\_\_\_

החתן \_\_\_\_\_\_\_\_\_\_\_